Ellivuori

Ellivuori on Sastamalan kaupungissa sijaitseva mäki ja vapaa-ajankeskus, jossa toimii muun muassa laskettelukeskus sekä hotelli. 

 Ellivuoren mäki 
Ellivuoren mäki sijaitsee Rautavedessä suuressa Salonsaari-nimisessä saaressa. Sen huippu on 145 metriä merenpinnan ja noin 87 metriä ympäröivän järven vedenpinnan yläpuolella. Salonsaaressa on myös useita muita mäkiä, joista korkein on Ellivuoren länsipuolella kohoava 151 metrin korkuinen Pirunvuori.Maanmittauslaitoksen Karttapaikka Viitattu 31.5.2013. 

 Laskettelukeskus 
Ellivuoren laskettelukeskuksen perustivat 1960-luvun alkupuolella urheiluseurat Vammalan seudun Voima, Karkun Karku ja Tampereen Pyrintö. Ensimmäinen paikalle valmistunut rakennus oli vuonna 1960 talkoovoimin rakennettu yhdistetty hiihtomaja ja tanssilava.  Ellivuori-suunnitelma käsittää laajan kokonaisuuden. Tyrvään Sanomat 24. marraskuuta 1962.  Ensimmäinen rinne ja hiihtohissi avattiin talvella 1964. Suunnitteilla oli alun perin myös hyppyrimäen rakentaminen, mutta tästä hankkeesta luovuttiin kustannussyistä.  Vaijeri vetää huipulle: Ellivuoren hiihtohissi valmiina palvelukseen. Tyrvään Sanomat 19. helmikuuta 1964. Toinen hiihtohissi saatiin käyttöön vuonna 1968.  Juhlamarssin soidessa käynnistettiin Ellivuoren toinen hiihtohissi. Tyrvään Sanomat 28. helmikuuta 1968.  Nykyään laskettelurinteissä sijaitsee neljä isoa ankkurihissiä, jotka nostavat n. 5000 henkilöä tunnissa. Lastenrinteessä toimii sompahissi sekä Pinoccio-hissi.Ellivuori Ski Center -sivusto. viitattu 4.12.2015Hiihtokeskus.org -sivusto.  viitattu 4.12.2015

Laskettelukeskuksen omisti sen toiminnan alkuaikoina perustajien muodostama säätiö, joka kuitenkin velkaantui ja ajautui konkurssiin 1970-luvulla.  Ellivuoren säätiö konkurssiin. Tyrvään Sanomat 31. tammikuuta 1976.  Vuodesta 1981 lähtien laskettelukeskuksen, joka toimii nimellä Ellivuori Ski Center, on omistanut helsinkiläinen Riila Oy.  Nelikymppinen Ellivuori laskettelee ylämäkeen. Tyrvään Sanomat 9. maaliskuuta 2004.  Laskettelukeskuksessa on kuusi valaistua ja lumetettua rinnettä. Vaikeusasteita rinteissä löytyy vihreästä mustaan. 

Hotelli
Hiihtokeskuksen yhteydessä sijaitsee vuonna 1970 silloisen Karkun kunnan alueella toimintansa aloittanut Hotelli Ellivuori. Vammalan, Nokian ja Tampereen kaupungit perustivat Ellivuoren Loma Oy:n vuonna 1968 Ellivuoren Loma Oy perustetaan marraskuussa. Tyrvään Sanomat 19. lokakuuta 1968., hotelli rakennettiin vuoden 1969 aikana ja se avasi ovensa helmikuussa 1970. Hotellin aloittaessa toimintansa siinä oli 150 kiinteää majoituspaikkaa, mutta kokonaisuudessaan pystyttiin majoittamaan yli 200 vierasta.Ellivuoren loma- ja kongressihotelli avattiin. Tyrvään Sanomat 14. helmikuuta 1970. Vuonna 1985 valmistui toistaiseksi viimeinen hotellin laajennus, jonka vihki silloinen kauppa- ja teollisuusministeri Seppo Lindblom. Seppo Lindblom avaa Ellivuoren laajennuksen. Tyrvään Sanomat 7. maaliskuuta 1985. Nokian ja Tampereen myytyä osakkeensa hotelliyhtiön omistajaksi jäi Vammalan kaupunki, joka myi hotellin Kuntien eläkevakuutukselle 1980- ja 1990-lukujen vaihteessa. Ellivuoren osakkeista tehtiin kauppakirja''. Tyrvään Sanomat 23. joulukuuta 1989. 

Hotelli Ellivuori hakeutui konkurssiin marraskuussa 2014.Ylen uutiset. viitattu 11.11.2014 Tamperelainen yrittäjä Marko Mikkola osti tammikuussa 2015 kiinteistön tontteineen konkurssipesältä. Mikkola vuokrasi hotellikiinteistön Liekoranta Cateringin Saila ja Matti Valkeaniemelle, jotka pyörittivät niin ravintola- kuin hotellitoimintaakin. Syksyllä 2016 Hill Invest Group Oy otti vastuulleen ravintola- ja hotellitoiminnan. HIG:n omistajia ovat Leo Pitkänen, Reijo Angeria ja Marko Mikkola. Hotellihuoneet on remontoitu vuoden 2017 aikana ja myös ravintolasali ja keittiö on käynyt läpi suuria muutoksia.

Aivan hotellirinteiden vieressä toimii nykyisin myös ympärivuotinen caravan-alue, VuoriCaravan. Alueella on runsaasti toimintaa myös kesäaikana, mm. hyvä leikkikenttä, frisbeegolf sekä skeittiramppi, hyvät kalastusmahdollisuudet, uimaranta ja mm. savusauna.

 Lähteet 

Aiheesta muualla
Ellivuori Ski Centerin kotisivut
Ellivuori Resortin kotisivut

Luokka:Suomen mäet
Luokka:Suomen talviurheilukeskukset
Luokka:Sastamalan nähtävyydet